पुलवामा हमला: CRPF जवान की जुबानी - 600 मीटर तक उड़कर चले गए थे जवानों के अंग, 1 KM तक फैला था मलबा  
CRPF काफिले पर किया गया था हमला
40 जवान हो गए थे शहीद
कई जवान हो गए थे जख्मी
सीआरपीएफ की 78 गाड़ियों का काफिला तड़के जम्मू से चला था. लेकिन श्रीनगर से 30 किलोमीटर पहले विस्फोटक सामग्री से भरी कार काफिले में लाकर घुसा दी गई. विस्फोट इतना तगड़ा था कि दो किलोमीटर दूर तक खिड़कियों के शीशे टूट गए. जवानों के शरीर के अंग और गाड़ी का मलबा एक किलोमीटर दूर तक फैला हुआ था. पाल ने बताया, 'हम केवल दो गाड़ी पीछे ही थे.' पंजाब के रहने वाले जवान अपने दोस्त को याद करके रोने लगे और कहा, 'यह बहुत बड़ा विस्फोट था. मैं इसे नहीं भूल पाऊंगा.'
हमले में बचने वाले दूसरे जवान दानिश चंद कुछ दूरी पर बुलैटप्रूफ वाहन में सवार थे. उन्होंने याद करते हुए कहा बताया कि उन्हें यह पता नहीं लग पा रहा था कि हमलावर ने हमला कहां किया है. हमले की खबर के बाद उनके घरवाले परेशान थे. दानिश चंद ने बताया, 'चारों तरफ दहशत का माहौल था. घर पर परिजनों को हमले के बारे में पता चला, वे डर गए. मेरे एक भाई भी सीआरपीएफ में हैं. उन्होंने किसी भी तरह मुझसे बात की और परिवार वालों को बताया कि मैं सुरक्षित हूं.'
वायरलैस सेट पर तैनात असिस्टेंट सब इंस्पेक्टर किशोर लाल ने कहा कि वह जख्मी जवानों की चीख सुन रहे थे. हमले के बाद पूरा काफिला वहां तीन घंटे तक अटका रहा, उसके बाद उसे श्रीनगर के लिए रवाना किया गया. 
हमले के बाद पूरे देश में भारी आक्रोश देखने को मिल रहा है, वहीं इस हमले की जवाबी कार्रवाई की मांग भी की जा रही है. सरकार ने लोगों से हमले का बदला लेने का वादा किया है और अंतरराष्ट्रीय स्तर पर पाकिस्तान को अलग-थलग करने के लिए कदम उठाए जा रहे हैं. इसके साथ ही भारत सरकार ने पाकिस्तान को दिए 'एमएफएन' का दर्जा भी छीन लिया है. इसके साथ ही पाकिस्तान से आयात होने वाले सामान पर 200 फीसदी सीमा शुल्क लगाया गया है.